J. Mays - idejni tvorac VW Bube i Ford Thunderbirda (20/6/03) - 2003-02-04
“Retrofuturizam: Auto dizajn J. Maysa” - naslov je izložbe u Muzeju suvremene umjetnosti u Los Angelesu
Po prvi put, jedan američki muzej umjetnosti odaje priznanje jednom dizajneru automobila - J. Maysu. Među raznim modelima za koje je dao nacrt su i redizajnirana Volkswagenova buba i Fordov Thunderbird. Rad ovog dizajnera nadahnut je prošlošću kao i sadašnjošću. Izložba u muzeju suvremene umjetnosti u Los Angelesu nosi naziv “Retrofuturizam: Auto dizajn J. Maysa”. O svojoj dizajnerskoj filozofiji gospodin je Mays govorio i za Glas Amerike: "Retrofuturizam je riječ koja bi isprva mogla zvučiti zbunjujuće, ali ono što sama riječ predstvalja je pokušaj da se dizajnira vozilo budućnosti koje će odražavati društvenu sliku određenog vremena. Tako, na primjer, ako kreirate vozilo budućnosti sa pogledom na pesdesete godina završiti ćete sa Thunderbirdom. Ako ste se odlučili za futuristički pogled iz šesdesetih godina dobiti ćete Ford GT." Gospodin Mays je zajedno sa svojim timom dizajnirao novi model Forda, Ford GT, koji nalikuje vozilu za utrke i koji će biti spreman za proizvodnju slijedeće godine. Za ostale “modele budućnosti”, koji se još nalaze u fazi nacrta, postoji mogućnost da nikada ne uđu u serijsku proizvodnju. Jedan od takvih je i crni, elegantni model nadahnut vremenom četrdesetih godina koji nosi odgovarajuće ime - “49.” "Ako dizajnirate prema ukusima iz četrdesetih godina, model “49” koji je ovdje izložen biti će dobar primjer. Ako imate na umu šesdesete godine - primjer bi mogla biti Volkswagenova “buba”, model koji sam dizajnirao dok sam bio uposlen u Volkswagenu. Znači, ako se stavite u kulturni kontekst društva u određenom desetljeću, završiti ćete sa vrlo različitim modelom od onog kojeg bi dizajnirali sa pogledom na trend današnjeg društva" - objašnjava gospodin Mays. 48-godišnji gospodin Mays sada je potpredsjednik Fordovog sektora za dizajn. Njemu se pripisuje zasluga za izgled modela Forda, Mazde, Mercurya, Lincolna, Volvoa, Jaguara, Land Rovera i Aston Martina. Gospodin Mays je zajedno sa svojim kolegama iz drugih auto kompanija, od kojih neki pripadaju krugu ljudi odgovornih za dizajn Chryslerovog PT- Cruisera, napravio korak dalje od tradicionalnog pogleda na trend. Tim procesom dizajneri su kreirali novu modu auto dizajna kako se ne bi, J. Mays predlaže svojim dizajnerima, trebalo pratiti trendove. "Mi smo, u stvari, gotovo suprotstavljeni modi, pri čemu se, pretpostavljam, stvara dojam klasike. Imajući to u vidu svoj tim stručnjaka volim podsjećati kako ne bismo smjeli kreirati vozilo čiji će se izgled stopiti sa vremenom. Želio bih izbjeći da se netko nakon deset godina osvrne na određeni model sadašnjice i da odmah prepozna da je proizveden ove, 2002. godine" - kaže naš sugovornik. U kojem pravcu ide auto dizajn? Gospodin Mays kaže kako će ubuduće kupcima na raspolaganju biti više izbora: "Ljudi žele imati sve. Žele imati vozilo koje će imati izgled budućnosti, to su recimo avanturistička sportsko-terenska vozila i snažni kamioni. Oni se također sa optimizmom i nostalgijom žele osvrnuti na modele iz prošlosti, poput bube ili Thunderbirda. Jednom riječju želi se postići raznolikost koja naš život čini zanimljivijim." Futuristički modeli automobila koje je kreirao gospodin Mays zajedno sa svojom ekipom stručnjaka, može se vidjeti na izložbi Muzeja suvremene umjetnosti u Los Angelesu. Karoserija mu je spuštena vrlo nisko i ima otvoreni krov, a izrađen je od aluminija, te vrlo otpornih karbonskih vlakana s prugama od bambusa. Namjenjen je prije za rekreaciju nego za putovanje i možda nikada neće uči u serijsku proizvodnju, ali je jedan od mogućih pokazatelja u kojem bi pravcu dizajn u budućnosti mogao ići.